25.4.2023
DA
Den Europæiske Unions Tidende
L 110/15
f) indvirkning på beskæftigelsen i bilsektoren, navnlig på mikrovirksomheder og små og mellemstore virksomheder (SMV'er), og effektiviteten af foranstaltninger til støtte for omskoling og opkvalificering af arbejdsstyrken g) effektiviteten af de eksisterende finansielle foranstaltninger og behovet for yderligere tiltag, herunder passende finansielle foranstaltninger, på EU-plan, medlemsstatsplan eller lokalt plan for at sikre en retfærdig omstilling og afbøde eventuelle negative socioøkonomiske virkninger, navnlig i de mest berørte regioner og lokalsamfund h) fremskridt i den sociale dialog samt aspekter med henblik på yderligere at fremme en økonomisk bæredygtig og socialt retfærdig omstilling til nulemissionsvejmobilitet i) fremskridt med udrulningen af offentligt tilgængelig og privat opladnings- og optankningsinfrastruktur, herunder fremskridt i henhold til en forordning vedtaget af Europa-Parlamentet og Rådet om etablering af infrastruktur for alternative brændstoffer og om ophævelse af Europa-Parlamentets og Rådets direktiv 2014/94/EU og en omarbejdning af Europa-Parlamentets og Rådets direktiv 2010/31/EU (*) j) innovative teknologiers og bæredygtige alternative brændstoffers, herunder syntetiske brændstoffers, potentielle bidrag til at opnå klimaneutral mobilitet k) livscyklusemissioner fra nye personbiler og nye lette erhvervskøretøjer, der bringes i omsætning, som indberettet i overensstemmelse med artikel 7a l) nærværende forordnings indvirkning på opfyldelsen af medlemsstaternes mål i henhold til forordning (EU) 2018/842 og en omarbejdning af Europa-Parlamentets og Rådets direktiv 2008/50/EF (**). 3.
På datoen for forelæggelsen af den første fremskridtsrapport omhandlet i stk.
1 forelægger Kommissionen også i samarbejde med medlemsstaterne og alle relevante interessenter en rapport for Europa-Parlamentet og Rådet, der indeholder en analyse, der identificerer eventuelle finansieringsmangler med henblik på at sikre en retfærdig omstilling i bilindustriens forsyningskæde med særlig vægt på SMV'er og de regioner, der er mest berørt af omstillingen.
Rapporten skal, hvor det er relevant, ledsages af forslag til passende finansielle foranstaltninger, der imødekommer de identificerede behov.
_____________ (*) Europa-Parlamentets og Rådets direktiv 2010/31/EU af 19. maj 2010 om bygningers energimæssige ydeevne (EUT L 153 af 18.6.2010, s. 13).
(**) Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa (EUT L 152 af 11.6.2008, s. 1).« 13) I artikel 15 foretages følgende ændringer: a) Stk.
1 affattes således: »1.
Kommissionen foretager i 2026 en revision af effektiviteten og virkningen af denne forordning på grundlag af rapporteringen hvert andet år og forelægger en rapport for Europa-Parlamentet og Rådet med resultatet af revisionen.
Kommissionen vurderer navnlig de fremskridt, der er gjort inden for rammerne af denne forordning med hensyn til at nå de i artikel 1, stk.
5a, fastsatte reduktionsmål, under hensyntagen til den teknologiske udvikling, herunder hvad angår pluginhybridteknologier, og betydningen af en økonomisk levedygtig og socialt retfærdig omstilling til nulemissionsmobilitet.
På grundlag af denne vurdering vurderer Kommissionen behovet for at revidere de i artikel 1, stk.
5a, fastsatte mål.
Kommissionen vurderer også virkningerne af at fastsætte minimumstærskler for energieffektivitet for nye nulemissionspersonbiler og lette nulemissionserhvervskøretøjer, der bringes i omsætning på EU-markedet.
Rapporten ledsages, hvis det er relevant, af et forslag om at ændre denne forordning.« b) Stk.
2-5 udgår.
c) Stk.
6 affattes således: »6.
Senest den 31. december 2024 reviderer Kommissionen direktiv 1999/94/EF og tager hensyn til behovet for at give forbrugerne præcise, pålidelige og sammenlignelige oplysninger om brændstof- og energiforbrug, CO2emissioner og luftforurenende emissioner fra nye personbiler, der bringes i omsætning, herunder under faktiske forhold, og vurderer mulighederne for at indføre en mærkning for brændstoføkonomi og CO2-emissioner til nye lette erhvervskøretøjer.